Hollywoodland

Hollywoodland er en amerikansk mysteriefilm fra 2006. Regissør var Allen Coulter, og manus ble skrevet av Paul Bernbaum. Historien presenterer en oppdiktet beretning om omstendighetene rundt skuespilleren George Reeves sin død (spilt av Ben Affleck) som hadde hovedrollen i en rekke filmer og TV-serier fra 1950-tallet.

Sammendrag 
I juni 1959 i Los Angeles spionerer privatdetektiv Louis Simo (spilt av Adrien Brody) på kona til en mann ved navn Chester Sinclair for å finne om hun har vært utro. På besøk hos hans egen eks-kone Laurie får Simo vite at sønnen deres er opprørt over det nylige dødsfallet til den kjente skuespilleren George Reeves. Reeves ble funnet død i hans eget hjem i Beverly Hills med et pistol-skudd mot hodet, noe politiet antok var ett selvmord. Simo får vite fra en tidligere kollega i politiet at selvmordet til Reeves har enkelte aspekter som politiet ikke er interessert i å undersøke videre. Simo begynner deretter å undersøke saken selv, og han bemerker flere tilsynelatende konflikter med den offisielle versjonen av Reeves sitt dødsfall. Han tror at dersom han klarer å løse denne saken, kommer til å gi ham mer oppmerksomhet og kunder som privatdetektiv.

Simo krangler også med eks-kona over hans fiasko som far, spesielt nå som sønnen hans fremstår som veldig urolig. Mange år tidligere, i 1951, oppdager George Reeves (spilt av Ben Affleck) ett godt øye til en vakker kvinne, og de tilbringer natten sammen. Neste morgen ser Reeves et fotografi i en avis som viser at kvinnen faktisk heter Toni Mannix, kone til Eddie Mannix, daglig leder for Metro-Goldwyn-Mayer. Bekymret for at en affære med sjefens kone ødelegger det som er igjen av skuespiller-karrieren hans, er Reeves irritert over at Toni ikke fortalte ham om ekteskapet hennes. Toni påstår at hun har et åpent forhold til Mannix, og forteller Reeves at han ikke har noe å bekymre seg for. Den mye rikere Toni begynner å kjøpe dyre gaver til Reeves, blant annet et stort hus, en bil og smykker. Reeves får hovedrollen i TV-serien "Adventures of Superman" basert på tegneserie-helten. Rollen gjør Reeves berømt, og han tjener masse penger. Men han lengter fremdeles etter mer "seriøst" arbeid isteden for å spille en tegneserie-karakter, og han er ikke komfortabel med publikums stereotypi av ham som Superman.

Etterhvert som årene går, blir Reeves bitter og lei av hans rolle som Superman. Han ødelegger Superman-drakten sin for å "feire" programmets kansellering i 1958. Han møter også en ung kvinne i New York City, skuespillerinne Leonore Lemmon. Han velger å avslutte forholdet med Toni, til fordel for Leonore. Toni blir lei seg og rasende. I begynnelsen mistenker Simo at Leonore kan ha skutt Reeves under en krangel. Kort tid senere blir Simo banket opp hjemme hos seg selv av en gjeng kjeltringer, som Simo mistenker arbeider for Mannix som forsøker å skremme ham vekk fra saken. Dette og andre bevis fører Simo til å mistenke at Mannix var den som fikk Reeves myrdet. Sinclair myrder sin egen kone, etter å ha blitt utålmodig av å vente på Simos etterforskning og rapport. En skyld-plaget Simo drikker seg full, og besøker deretter sønnens skole. Hans alkohol-påvirkede oppførsel skremmer gutten.

Simo besøker Reeves sin tidligere manager, Arthur Weissman (spilt av Jeffrey DeMunn) som har gamle video-opptak av Reeves. Skuespillerens tristhet og skuffelse over livet og karrieren hans kommer tydelig frem fra opptakene. Simo begynner deretter å tro at Reeves sitt dødsfall egentlig var selvmord. Reeves sin søken etter suksess, gjør at Simo ser en rekke paralleller til hans egen eksistens. Dette får Simo til å evaluere livet hans på nytt. Simo ser en annen hjemme-laget video, denne gangen av ham selv sammen med Laurie og deres sønn i tidligere, lykkeligere dager. Han reiser deretter til Lauries hus, iført dress og slips, for å hilse på sin eks-kone og sønnen sin.

Rolleliste 
 Adrien Brody som Louis Simo.
 Diane Lane som Toni Mannix.
 Ben Affleck som skuespiller George Reeves.
 Bob Hoskins som Eddie Mannix.
 Robin Tunney som Leonore Lemmon.
 Larry Cedar som Chester Sinclair.
 Caroline Dhavernas som Kit Holliday.
 Molly Parker som Laurie Simo.
 Zach Mills som Evan Simo.
 Veronica Watt som Rita Hayworth.
 Joe Spano som Howard Strickling.
 Jeffrey DeMunn som Art Weissman.

Referanser

Eksterne lenker 
 

Mysteryfilmer fra USA
Filmer fra 2006